Kingisepp

Kingisepp (, , ) om Venäman lidn Leningradan agjan suvipäivlaskmas. Se om Kingiseppan rajonan administrativine keskuz i kaikiš suremb lidn, mülüb rajonha vspäi 2006.

 Istorii 
Uz'lidnan Ivan Födorovič-bajar' pani eländpunktan alust kuti Jam-lidnuz (). Lidnusen jändused oma kaičenus tähäsai. Vl 1703 eländpunkt oli nimitadud Jamburg:aks. Vl 1784 Jamburg-külä () sai lidnan statusad.

Vn 1922 17. päiväl semendkud udesnimitihe lidnad dai sen raudtestancijad kerdalaz nügüdläižikš estilaižen Viktor Kingisepp-revolücioneran muštoks (vll 1952−1988 Estinman Kuressaare-lidn nimitihe muga-žo). Vn 1927 elokun 1. päiväspäi lidn om ühtennimižen rajonan administrativižeks keskuseks. Vozil 1935−1940 da 1976−2006 Kingisepp oli alištunu agjan tobmudele oikti.

Kingiseppan ižandusen päsarakod oma mineraližheretusiden pästand«EvroHim Severo-Zapad»-kompanijan sait (northwest.corp.eurochem.ru). , üks'kerdaižiden formiden tehmine monolitižen sauvondan täht, stökolantegimKingiseppan stökolantegim avangard-steklo.com-saital.  (butulkad, bankad), mouckiven tegim. «Piter—Tallidn»-raudtejono läbitab lidnad.

 Geografijan andmused 
Lidn sijadase suvipäivlaskmha Piterišpäi, Kingiseppan rajonan keskuzpalan suves. Kingisepp seižub Lug-jogen oiktal randal tobjimalaz, 25 m ü.m.t. keskmäižel korktusel.

Matkad lidnaspäi Piterihesai om 130 km pohjoižpäivnouzmha. Lähembaine om rajonan toine Ivangorod-lidn kaks'kümnes kahtes kilometrad päivlaskmha orhal, raudtedme vai avtol.

 Tobmuz 
Porhovo-külä (kuz' ristitud vl 2016, 181 rist. vl 2023) mülüb lidnankundha Kingiseppan ližaks. Lidnankundan pind — 44,02 km², se om olmas nügüdläižiš röunoiš vspäi 2006.

Kingisepp-lidnankund Kingiseppan rajonanke jagasoiš 25 valičemižümbrikoks.

Käskusenandai tobmuz om Deputatoiden nevondkund () 22 ühtnijanke. Kaik rahvaz valičeb heid videks vodeks. Järgenduseližed valičendad sihe oliba vn 2019 sügüz'kun 8. päiväl. Jelena Antonova radab sen ezimehen da lidnankundan pämehen vn 2019 redukuspäi, hän-žo radab Kingiseppan rajonan pämehen. Edeline lidnan pämez' oli Aleksandr Sergejev (sügüz'ku 2014 — reduku 2019).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 48 488 ristitud, vn 2021 — 49 716 ristitud. Vl 2017 lidnan ristitišt oli 47 312 eläjad, kaiken lidnankundan — 47 315 eläjad. Kaikiš suremb lidnan ristitišt oli enamba 50 tuhad eläjid vll 1992−2008 (52 200 rist. vl 2000).

Ortodoksižen hristanuskondan nell' pühäpertidKingiseppan pühäpertid sobory.ru-saital.  oma letud lidnas: ph. Jekaterina Aleksandrijalaižen päjumalanpert' i koume jumalanpertid. Mugažo lüteranižen hristanuskondan pühäpert' om avaitud Kingiseppas.

 Openduz 
Lapsiden opendusen aluzkundad oma nomeruidud kümne päivkodid (nomer 2, 6, 10, 12..16, 18, 19), viž keskškolad (nomer 1, 2, 4, 5, 6), gimnazii, ortodoksižen hristanuskondan kul'turan škol, Lesobiržan škol-internat, lapsiden estetižen kazvatusen da opendusen keskuz, čomamahtoiden škol (muzikaline i čomamahtoine čuradused), sportškol.

Kingiseppan tehnologijoiden da servisan kolledžKingiseppan tehnologijoiden da servisan kolledžan sait (kolledj-kingisepp.ru). Kingiseppan tehnologijoiden da servisan kolledžan toine sait (кингисеппколледж.рф).  (edel 2014. vot politehnine tehnikum) om lidnan professionaližen opendusen aluzkundaks. Sen ližaks privatine Ivangorodan gumanitariž-tehnine kolledžIvangorodan gumanitariž-tehnižen kolledžan sait (игтк.рф).  sijadase Kingiseppas täuzin (ei ole filialoid) nimitushe kacmata.

 Galerei 

 Homaičendad 

 Irdkosketused 
 Lidnankundan tobmuden sait (мо-кингисепп.рф). 


Kategorii:Venäman lidnad
Kategorii:Eländpunktad kirjamišton mödhe
Kategorii:Leningradan agjan lidnad
*